1. 8. 84 De Europæiske Fællesskabers Tidende Nr. L 205/41 KOMMISSIONENS FORORDNING (EØF) Nr. 2238/84 af 31. juli 1984 om ændring af forordning (EØF) nr. 2965/82 om gennemførelsesbestemmelser for produktionsstøtteordningen for olivenolie KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning nr. 136/66/ EØF af 22. september 1966 om oprettelse af en fælles markedsordning for fedtstoffer (), senest ændret ved forordning (EØF) nr. 1556/84 (?), særlig artikel 5, stk. 5, og ud fra følgende betragtninger : Ved forordning (EØF) nr. 2965/82 () er datoen for indgivelse af olivendyrkernes dyrkningserklæringer fastsat til den 30. juni hvert år; i nogle regioner i Italien er olivenproduktionen i produktionsåret 1983/84 meget rigelig, og følgelig har høsten af dette produkt af praktiske grunde strakt sig ud over den 30. juni 1984; på visse græske øer har man på grund af særlige vejrforhold oplevet samme situation i år ; for at tage hensyn til denne særlige situ- ation bør ovennævnte dato udskydes for disse regioner og øer for dette produktionsårs vedkommende ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Fedtstoffer — UDSTEDT FØLGENDE FORORDNING : Artikel 1 I artikel 1, stk. 1, i forordning (EØF) nr. 2965/82 indsættes som andet afsnit: »Ovennævnte dyrkningserklæring indgives dog i Italien i regionerne Calabria og Sardegna og i Grækenland på øerne Kreta og Korfu senest den 31. juli 1984 for produktionsåret 1983/84« Artikel 2 Denne forordning træder i kraft på dagen for offentlig- gørelsen i De Europæiske Fællesskabers Tidende. Den anvendes fra den 1. juli 1984. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 31. juli 1984. () EFT nr. 172 af 30. 9. 1966, s. 3025/66. () EFT nr. L 150 af 6. 6. 1984, s. 5. () EFT nr. L 310 af 6. 11. 1982, s. 7. På Kommissionens vegne Poul DALSAGER Medlem af Kommissionen